U-I-122/10
Natisni
Opravilna št.:
U-I-122/10
Datum odločitve:
3. 6. 2010
ECLI:
ECLI:SI:USRS:2010:U.I.122.10
Akt:
Odlok o prostorskih ureditvenih pogojih za del območja Občine Žalec z oznako PUP2 (Uradni list RS, št. 35/96) 16. čl., 31. čl.
Izrek:
Pobuda za začetek postopka za oceno ustavnosti in zakonitosti 16. in 31. člena Odloka o prostorskih ureditvenih pogojih za del območja Občine Žalec z oznako PUP2 (Uradni list RS, št. 35/96) se zavrže.
Evidenčni stavek:
Pobudnik nima pravovarstvene potrebe za oceno ustavnosti oziroma zakonitosti predpisa, ki je prenehal veljati, če ne izkaže, da bi bilo z morebitno ugoditvijo pobudi mogoče odpraviti posledice protiustavnosti oziroma nezakonitosti.
Geslo:
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
1.4.51.6 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Drugo.
Pravna podlaga:
Člen 25.3, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
občinski predpis
Vlagatelj:
Marko Strnad, Braslovče
Datum vloge:
18. 5. 2010
Vrsta odločitve:
sklep
Vrsta rešitve:
zavrženje
Dokument:
US29177
Dokument v PDF obliki:
U-I-122-10.pdf
126 KB
Prenesite datoteko
U-I-122/10-5
3. 6. 2010
SKLEP
Ustavno sodišče je v postopku za preizkus pobude Marka Strnada, Braslovče, ki ga zastopa Boštjan Verstovšek, odvetnik v Celju, na seji 3. junija 2010
sklenilo:
Pobuda za začetek postopka za oceno ustavnosti in zakonitosti 16. in 31. člena Odloka o prostorskih ureditvenih pogojih za del območja Občine Žalec z oznako PUP2 (Uradni list RS, št. 35/96) se zavrže.
Obrazložitev
1. Pobudnik izpodbija 16. in 31. člen Odloka o prostorskih ureditvenih pogojih za del območja Občine Žalec z oznako PUP2 (Uradni list RS, št. 35/96 – v nadaljevanju Odlok). Pravni interes utemeljuje z navedbo, da je uveden postopek legalizacije stanovanjskega objekta. Navaja, da načrtuje ureditev dostopne poti po območju iz 16. člena v zvezi z 31. členom Odloka, ki določata, da do izvedbe ukrepov za zmanjšanje poplavne ogroženosti gradnja ni dopustna. Zatrjuje, da sta izpodbijani določbi v neskladju z 2. in s 33. členom Ustave. Predlaga, naj Ustavno sodišče izpodbijani določbi razveljavi.
2. Odlok je prenehal veljati na podlagi 4. člena Odloka o Prostorskem redu Občine Braslovče (Uradni list RS, št. 16/08). Ustavno sodišče praviloma presoja le veljavne predpise. Po vsebini gre torej za primer, ki ga ureja 47. člen Zakona o Ustavnem sodišču (Uradni list RS, št. 64/07 – uradno prečiščeno besedilo – v nadaljevanju ZUstS). Po prvem odstavku tega člena Ustavno sodišče odloči o ustavnosti oziroma zakonitosti predpisa, ki v času vložitve pobude ne velja več, če niso odpravljene posledice protiustavnosti. Pri podzakonskih predpisih Ustavno sodišče odloči, ali ima njegova ugotovitev učinek razveljavitve ali odprave.
3. Pravna podlaga za legalizacijo stanovanjskega objekta in gradnje dostopne poti so veljavni predpisi Občine, ki urejajo načrtovane posege v prostor, ne pa izpodbijani Odlok. Zato na njegovi podlagi ne morejo nastati protiustavne posledice. Ker torej niso izpolnjeni pogoji iz 47. člena ZUstS, je Ustavno sodišče pobudo zavrglo.
4. Ustavno sodišče je sprejelo ta sklep na podlagi tretjega odstavka 25. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 86/07) v sestavi: predsednik Jože Tratnik ter sodnici in sodniki dr. Mitja Deisinger, mag. Marta Klampfer, mag. Marija Krisper Kramberger, mag. Miroslav Mozetič in Jan Zobec. Sklep je sprejelo soglasno.
Jože Tratnik
Predsednik